Борис Младенов-Young
Щом настъпи жарко лето…

chitanka.info

Щом настъпи жарко лето

с огнени горещини,

бягат всички от полето

към прохладните гори.

Там, в курортите красиви,

в шумни веселби и смях

хубавици самодиви

мамят и въвличат в грях.

С билки и слова омайни

„жертвите“ подмамват те

в горски кътчета потайни

да се любят от сърце.

Но отлитат безвъзвратно

сладките почивни дни;

всички тръгват си обратно

с рой въздишки и сълзи.

И съпрузите нещастни

в дар получили рога,

половинките прекрасни

пак прибират у дома.

Отминават есен, зима…

като цвят през пролетта

идва сладка и любима

рожбата на любовта!

София — 1953 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.